  Удмуртиысь тӧролэн но кивалтэтлэн пресс-службазы Майя Бывальцева Эграысь Кедра Митрей нимо ёрос лыдӟиськонниын тупатъян ужъёсты кутскизы. «Культура» йӧскалык ӵектос улсын отын модельной библиотека кылдытозы. Со сярысь Удмуртиысь тӧролэн но кивалтэтлэн пресс-службазы ивортӥз.   Выльдэм лыдӟиськонниын пӧртэм тунсыкъёсын адямиослы интыос радъялозы: лыдӟиськыны но компьютерен ужаны, группаосын зантиос нуыны, лулчеберт-югдытон ужрадъёс ортчытъяны но мукет. Лыдӟиськонни пересьёслэн, покчи пиналъёсын анай-атайёслэн, тазалыксыя сюбегатэм луонлыкъёсын адямиослэн куронъёссыя тупатэмын луоз. Висъетъёсты выльдэм сяна, мебель, тӥрлык, выль книгаос басьтыны чакламын. Кызьы вераз ивортодэтъя «Удмуртия» агентстволы лыдӟиськоннилэн кивалтӥсез Лариса Мягкова, та дыре басьяськон мынэ, выльдэм библиотекаез усьтон нунал пусйымтэ на, «доржной картаын» ужъёсты 1-тӥ коньывуонлы быдэстыны кулэ шуыса гожтэмын.  Тодэ вайытом, 2021-тӥ арын Удмуртиын тямыс моджельной библиотекаосты усьтӥзы. Тегъёс: Удмуртия Эгра тупатъянужъёс лыдӟиськонни йӧскалыкӵектосъёс Лулчеберет  